ऋषि कपूर ने लंच डेट पर नीतू कपूर संग किया कुछ ऐसा, फैन्स का आया जबरदस्त Reaction  
लंच डेट पर गए थे नीतू और ऋषि कपूर
इंस्टाग्राम पर शेयर की तस्वीर 
सोशल मीडिया ने दिया जबरदस्त रिएक्शन
ऋषि कपूर (Rishi Kapoor) और नीतू कपूर (Neetu Kapoor) अकसर सोशल मीडिया पर सुर्खियों में रहते हैं. ऋषि (Rishi Kapoor) जहां ट्वीटर के जरिए लोगों से संवाद करते हैं तो वहीं नीतू (Neetu Kapoor) इंस्टाग्राम पर काफी एक्टिव दिखाई देती हैं. इसी कड़ी में नीतू कपूर (Neetu Kapoor) ने इंस्टाग्राम पर ऐसी फोटो डाली जिसे देखने के बाद उनके फॉलोअर्स कमेंट करने से खुद को रोक नहीं पाए. ये तस्वीर है एक लंच डेट की. नीतू कपूर (Neetu Kapoor) और ऋषि कपूर  (Rishi Kapoor) लंच डेट के लिए गए थे. जहां ऋषि फोन पर व्यस्त दिखाई दिए. इस दौरान नीतू ने एक सेल्फी लेकर तस्वीर शेयर करते हुए लिखा कि शादी के 38 साल बाद जब आप लंच डेट पर जाते हैं तो कुछ ऐसा होता है नजारा, पति फोन पर व्यस्त हैं और मैं सेल्फी ले रही हूं. 
Lunch date ???? this is what happens after 38 years of marriage husband on the phone and I'm clicking selfies ????????
A post shared by  neetu Kapoor. Fightingfyt (@neetu54) on Jan 16, 2019 at 11:03am PST
फोटो में साफ दिख रहा है कि ऋषि (Rishi Kapoor) इस बात से बेखबर हैं कि उनकी तस्वीरें खीची जा रही हैं. वो तसल्ली से फोन पर अपनी नजरे लगाए बैठे हैं तो वहीं नीतू  Neetu Kapoor) का  पूरा ध्यान सेल्फी लेने पर है. ऋषि कपूर के इस एक्शन पर लोगों के मजेदार रिएक्शन देखने को मिल रहे हैं. एक यूजर ने लिखा कि हमारी जनरेशन का रिश्ता था इसलिए 38 साल तक टिक गया, नहीं तो... 
तो वहीं एक यूजर ने लिखा कि हमारी शादी को तो सिर्फ 6 साल हुए हैं लेकिन इस तकनीक ने हमें  इतना व्यस्त कर दिया है कि हम खुद अपनी जिंदगी के रोमांस को खत्म करते जा रहे हैं.        
 ऋषि ने 1970 में 'मेरा नाम जोकर' से फिल्म से डेब्यू किया था और इस फिल्म को उनके पापा राज कपूर ने बनाया था. ऋषि कपूर इसके बाद 'बॉबी', 'खेल खेल में', 'कभी कभी', 'कर्ज', 'अमर अकबर एंथनी', 'हम किसी से कम नहीं', 'रफू चक्कर', 'बोल राधा बोल', 'फना', 'लव आजकल' और 'कपूर एंड संस' जैसी कई फिल्मों में काम कर चुके हैं. ऋषि कपूर 2018 की काफी सराही गई फिल्मों 'मुल्क' और '102 नॉट आउट' में भी नजर आए थे. यही नहीं, हाल ही में नेटफ्लिक्स पर उनकी फिल्म 'राजमा चावल' रिलीज हुई है.